১৯৮৪ সালে প্রাক্তন প্রেসিডেন্ট সাদ্দামের আমলে ৩ দশমিক ৪ কিলোমিটার দীর্ঘ এ বাঁধটি নির্মাণ করা হয়েছিল। এর মাধ্যমে টাইগ্রিস নদী দিয়ে মসুল ও বাগদাদে ১১০০ কোটি কিউবিক মিটার পানি প্রবাহিত হয়। ২০১৪ সালে ইসলামিক স্টেট (আইএস) মসুল দখল করে। ওই সময় আশঙ্কা করা হয়েছিল আইএস মসুল বাঁধ উড়িয়ে দিতে পারে। দুই সপ্তাহ পর ইরাকের সরকারি সেনা ও কুর্দি যোদ্ধাদের সম্মিলিত হামলার পর বাঁধ এলাকা ছেড়ে যেতে বাধ্য হয় আইএস। তবে ওই সময়ে সংঘর্ষ এবং নিয়মিত তদারকির অভাবে বাঁধে ফাটল দেখা দিয়েছে।